1991 ஆம் ஆண்டில் கலிபோர்னியாவில் உள்ள லாஸ் ஏஞ்சல்ஸுக்குச் சென்று ஸ்டெல்லா ஆட்லரிடம் சல்மா நடிப்பு பயின்றார். அவருக்கு கற்றல் குறைபாட்டினால் பாதிக்கப்பட்டிருந்ததால் ஆங்கிலத்தில் சுமாராகவே பேச முடிந்தது. 1995 ஆம் ஆண்டில் ராபர்ட் ரோட்ரிகஸும் அவரது மனைவியும் தயாரிப்பாளருமான எலிசபெத் அவெலனும் "டெஸ்பெரேடோ" திரைப்படத்தில் ஆண்டனியோ பெண்டெராஸுடன் இணைந்து நடிக்கும் முக்கியக் கதாப்பாத்திரத்தை சல்மாவிற்கு வழங்கி அவர் எதிர்பார்த்த திருப்புமுனையை ஏற்படுத்திக் கொடுத்தனர். இத்திரைப்படம் ஹாலிவுட்டில் கவனத்தைப் பெற்றதுடன் ரோட்ரிகஸூம் சல்மாவும் பார்வையாளர்களை மிகவும் கவர்ந்தனர். இயக்குநர் மீது சல்மா கொண்ட உண்மையான பற்றின் காரணமாக, அவர் கைவிட்ட "தி மாஸ்க் ஆப் ஜோரோவிலிருந்து" விலகினார். பின்னர் அந்தப் பாத்திரத்தில் கேதரின் ஜீடா-ஜோன்ஸ் நடித்தார். "ஸ்பை கிட்ஸ்" திரைப்படத்தொடர் மூன்றிலும் சல்மா நடித்தார்.

"ஃபூல்ஸ் ரஷ் இன்" என்ற காதல் காமெடித் திரைப்படத்தில் மாத்தீவ் பெர்ரியுடன் சல்மா நடித்தார். "டெஸ்பெரேடோ" திரைப்படத்தைத் தொடர்ந்து "ஃப்ரம் டஸ்க் டில் டானில்" அவர் நடித்த காட்டேரி ராணி (vampire queen) பாத்திரம் சிறப்பாக இருந்தது. இத்திரைப்படத்தில் அவர் மேஜையின் மேல் பாம்புடன் நடனமாடி இருந்தார். 1999 ஆம் ஆண்டில் வில் ஸ்மித் நடித்து அதிக பணச்செலவில் எடுக்கப்பட்ட "ஒயில்ட் ஒயில்ட் வெஸ்ட்" (Wild Wild West) திரைப்படத்தில் சல்மாவும் நடித்தார். கெவின் ஸ்மித்த்தின் "டோக்மா" என்ற திரைப்படத்திலும் துணைக் கதாப்பாத்திரத்தில் நடித்தார். 2000 ஆம் ஆண்டில் "டிராஃபிக்" திரைப்படத்தில் பெனிசியோ டெல் டோரோவுடன் முக்கியத்துவமற்ற பாத்திரத்தில் சல்மா நடித்தார். 2003 ஆம் ஆண்டில் "மரியாச்சி முத்திரைப்படங்களின்" கடைசி பகுதியான "ஒன்ஸ் அப்-ஆன் எ டைம் இன் மெக்சிகோ"வில் அவர் ஏற்றிருந்த பாத்திரம் "டெஸ்பெரேடோ" திரைப்படத்தில் அவர் ஏற்றிருந்த அதே பாத்திரமாகும்.

ஆரம்ப கால ஹாலிவுட் நடிப்புப் பணி
பிந்தைய ஹாலிவுட் பணிகள்: இயக்குநர், தயாரிப்பாளர் மற்றும் நடிகையாக
விளம்பரப் பணி
மெக்சிகோ